stanford-oval/wikipedia huggingface dataset:
ทีโอที

| --- | --- |
ตราสัญลักษณ์
สำนักงานใหญ่ ทีโอที ในกรุงเทพ (พ.ศ. 2558)
ชื่อทางการค้า: ทีโอที
ชื่อท้องถิ่น: TOT Public Company Limited
ประเภท: รัฐวิสาหกิจ
อุตสาหกรรม: โทรคมนาคม
รูปแบบ: บริษัทมหาชนจำกัด
ก่อนหน้า: องค์การโทรศัพท์แห่งประเทศไทย ทศท คอร์ปอเรชั่น
ก่อตั้ง: 24 กุมภาพันธ์ พ.ศ. 2497; 70 ปีก่อน (2497-02-24)
ผู้ก่อตั้ง: รัฐบาลไทย
เลิกกิจการ: 7 มกราคม พ.ศ. 2564; 3 ปีก่อน (2564-01-07)
สาเหตุ: ควบรวมกิจการกับกสท โทรคมนาคม
ถัดไป: โทรคมนาคมแห่งชาติ
สำนักงานใหญ่: เลขที่ 89/2 ถนนแจ้งวัฒนะ แขวงทุ่งสองห้อง, เขตหลักสี่, กรุงเทพมหานคร 10210
จำนวนที่ตั้ง: สำนักงานขายและบริการลูกค้านครหลวง 3 แห่ง สำนักงานขายและบริการลูกค้าภูมิภาค 6 แห่ง
พื้นที่ให้บริการ: ประเทศไทย
บุคลากรหลัก: นาวาอากาศเอก สมศักดิ์ ขาวสุวรรณ์   (ประธานกรรมการ) มรกต เธียรมนตรี   (รักษาการกรรมการผู้จัดการใหญ่)
ผลิตภัณฑ์: อินเตอร์เน็ต โทรศัพท์ คู่สายเช่า/วงจรเช่า
ผลผลิต: 1,565,446 ล้านพอร์ท  (พ.ศ. 2563)
ตราสินค้า: ไอพีทีวี ทีโอที คลาวด์ แอป
บริการ: โครงสร้างพื้นฐาน โทรศัพท์ประจำที่ บรอดแบนด์ ดิจิทัล เสาโทรคมนาคม
รายได้:  58,477 ล้านบาท (พ.ศ. 2563)
รายได้จากการดำเนินงาน:  54,749 ล้านบาท (พ.ศ. 2563)
รายได้สุทธิ:  657 ล้านบาท (พ.ศ. 2563)
ทรัพย์สินสุทธิ:  7,831 ล้านบาท (พ.ศ. 2563)
สินทรัพย์:  148,147 ล้านบาท (พ.ศ. 2563)
ส่วนของผู้ถือหุ้น:  108,882 ล้านบาท (พ.ศ. 2563)
เจ้าของ: กระทรวงการคลัง (100 %)
สมาชิก: 134,097 คน (พ.ศ. 2563)
พนักงาน: 17,293 คน (พ.ศ. 2563)
บริษัทแม่: กระทรวงดิจิทัลเพื่อเศรษฐกิจและสังคม
แผนก: เทลการ์ด แอดวานซ์ ดาต้าเน็ทเวอร์ค คอมมิวนิเคชั่นส์ เลนโซ่ดาต้าคอม โมไบล์ คอมมิวนิเคชั่นส์
บริษัทในเครือ: เอ ซี ที โมบาย ทีโอที เอาท์ซอร์สซิ่ง เซอร์วิส เดอะ สปอร์ต คลับ โครงข่ายบรอดแบนด์แห่งชาติ
เว็บไซต์: เว็บไซต์อย่างเป็นทางการ
บริษัท ทีโอที จำกัด (มหาชน) หรือชื่อย่อ ทีโอที (อังกฤษ: TOT Public Company Limited) เป็นรัฐวิสาหกิจประเภทสื่อสารโทรคมนาคมอีกแห่งหนึ่งในสังกัดกระทรวงดิจิทัลเพื่อเศรษฐกิจและสังคม และถือเป็นกิจการภายในเรื่องโทรศัพท์แห่งชาติของไทย ดำเนินกิจการเกี่ยวกับโทรศัพท์และการสื่อสารภายในประเทศ แปรรูปมาจาก องค์การโทรศัพท์แห่งประเทศไทย ซึ่งก่อตั้งเมื่อวันที่ 24 กุมภาพันธ์ พ.ศ. 2497
ทีโอที ทำหน้าที่ให้บริการสื่อสารโทรคมนาคมทุกประเภท ทั้งในและระหว่างประเทศ ผ่านบริการต่าง ๆ ทั้งทางสายโทรศัพท์ อินเทอร์เน็ต โทรศัพท์เคลื่อนที่ ซึ่งประกอบด้วยใบอนุญาตแบบที่ 3 (ที่มีโครงข่ายของตนเองเพื่อให้เช่าใช้) เดิมเป็นองค์กรที่ทั้งควบคุมการให้บริการ ออกกฎระเบียบเรื่องกิจการโทรคมนาคมภายในประเทศและเป็นผู้ให้บริการเพจเจอร์(วิทยุสื่อสาร) แต่ในปัจจุบันได้โอนหน้าที่ส่วนการกำกับดูแลไปยังคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)
ทีโอทีได้ดำเนินกิจการเกี่ยวกับโทรศัพท์และการสื่อสารมาเป็นระยะเวลา 67 ปี จึงได้ทำการควบรวมกิจการกับ บริษัท กสท โทรคมนาคม จำกัด (มหาชน) เป็น บริษัท โทรคมนาคมแห่งชาติ จำกัด (มหาชน) ในวันที่ 7 มกราคม พ.ศ. 2564
ประวัติ > องค์การโทรศัพท์แห่งประเทศไทย

เดิมเป็นหน่วยงานหนึ่งของกรมไปรษณีย์โทรเลข ใช้ชื่อว่ากองช่างโทรศัพท์ ต่อมาได้แยกออกมาจัดตั้งองค์การโทรศัพท์แห่งประเทศไทย หรือ ท.ศ.ท. (อังกฤษ: Telephone Organization of Thailand) เมื่อวันที่ 24 กุมภาพันธ์ พ.ศ. 2497 ในช่วงแรกรับผิดชอบเฉพาะการวางชุมสายโทรศัพท์ในเขตจังหวัดพระนคร แต่ในภายหลังได้ดูแลกิจการโทรศัพท์ทั่วราชอาณาจักร โดยรับโอนความรับผิดชอบในพื้นที่ที่เหลือทั้งหมดมาจากกรมไปรษณีย์โทรเลข
ประวัติ > บริษัท ทศท คอร์ปอเรชั่น จำกัด (มหาชน)

วันที่ 31 กรกฎาคม พ.ศ. 2545 องค์การโทรศัพท์แห่งประเทศไทยได้แปรรูปเป็นบริษัทมหาชนจำกัด แต่ยังคงสถานะรัฐวิสาหกิจ ใช้ชื่อว่า บริษัท ทศท คอร์ปอเรชั่น จำกัด (มหาชน) (อังกฤษ: TOT Corporation Public Company Limited) ต่อมาเมื่อมีการปรับปรุงโครงสร้างทางราชการ บมจ.ทศท คอร์ปอเรชั่น ได้ย้ายมาสังกัดกระทรวงเทคโนโลยีสารสนเทศและการสื่อสาร
ประวัติ > บริษัท ทีโอที จำกัด (มหาชน)

ต่อมา ทศท คอร์ปอเรชั่น ได้จดทะเบียนเปลี่ยนชื่อบริษัทเมื่อวันที่ 1 กรกฎาคม พ.ศ. 2548 ใช้ชื่อว่า บริษัท ทีโอที จำกัด (มหาชน)  (อังกฤษ: TOT Public Company Limited) เพื่อให้ชื่อตรงกันทั้งภาษาไทยและภาษาอังกฤษ พร้อมเปลี่ยนตราสัญลักษณ์เหลือเพียงเครื่องหมายทีโอที
ประวัติ > ควบรวมกิจการกับ กสท โทรคมนาคม

บทความหลัก: โทรคมนาคมแห่งชาติ
ต่อมาเมื่อวันที่ 14 มกราคม พ.ศ. 2563 คณะรัฐมนตรีในรัฐบาลสมัยที่ 2 ของพลเอก ประยุทธ์ จันทร์โอชา ได้อนุมัติให้ทีโอทีกับ กสท โทรคมนาคม ควบรวมกิจการกัน ใช้ชื่อว่า บริษัท โทรคมนาคมแห่งชาติ จำกัด (มหาชน) เพื่อลดความซ้ำซ้อนในการดำเนินการ และให้บริษัทแห่งใหม่มีพันธกิจในการสนับสนุนนโยบายของรัฐในการพัฒนาระบบดิจิทัลต่อไป โดยมีกระทรวงการคลังเป็นผู้ถือหุ้นทั้งหมด 100% ตามเดิม และได้ดำเนินการแล้วเสร็จเมื่อวันที่ 7 มกราคม พ.ศ. 2564
อดีตเกมส์ในเครือ

เกมเทลส์รันเนอร์ (ยุติการในบริการในวันที่ 30 เมษายน พ.ศ. 2559 เวลา 23.59 น. และโอนย้ายข้อมูลทั้งหมดไปยังค่ายเอเชียซอฟท์ คอร์ปอเรชั่น และเปิดให้บริการอีกครั้งในวันรุ่งขึ้น (1 พฤษภาคม))
เกมวีแดนซิงออนไลน์
เกมทอยวอร์ส
เกมคลาวด์ไนน์
เกมวาเลียนท์ออนไลน์
บริษัทคู่ค้าและคู่กรณี

บริษัท ทรู คอร์ปอเรชั่น จำกัด (มหาชน) ชื่อเดิม เทเลคอมเอเชีย (ทีเอ) รับสัมปทานการให้บริการโทรศัพท์ประจำที่ในเขตนครหลวง แต่เป็นบริษัทที่จะฟ้องร้องคดีความต่าง ๆ กับทีโอที มีมูลค่ามากที่สุดถึง 23,065 ล้านบาท [ต้องการอ้างอิง] โดยคดีความที่มีปัญหามากที่สุดคือ ทรูตีความว่าบริการโทรศัพท์เคลื่อนที่เป็นบริการเสริมของโทรศัพท์ประจำที่ ซึ่งแตกต่างจากการตีความของสหพันธ์โทรคมนาคมนานาชาติ (International Telecommunications Union) ซึ่งเป็นหน่วยงานสากลเช่นเดียวกับสหประชาชาติ [ต้องการอ้างอิง]
บริษัท ทีทีแอนด์ที จำกัด (มหาชน) ชื่อเดิม ไทยเทเลโฟน แอนด์ เทเลคอมมูนิเกชั่น (ทีทีแอนด์ที) รับสัมปทานการให้บริการโทรศัพท์ประจำที่ในเขตภูมิภาค แต่เป็นบริษัทที่จะฟ้องร้องคดีความต่าง ๆ กับทีโอทีเช่นเดียวกัน มีมูลค่า 28,753 ล้านบาท [ต้องการอ้างอิง] ทีทีแอนด์ที ได้ละเมิดทรัพย์สินของทีโอที ให้บริษัทลูก (ทริปเปิ้ลทรี บรอดแบนด์) ให้บริการอินเทอร์เน็ตความเร็วสูงโดยไม่ได้รับอนุญาต [ต้องการอ้างอิง]
บริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส รับสัมปทานการให้บริการโทรศัพท์เคลื่อนที่ ในระบบ GSM 900 จนถึงปัจจุบันเป็นบริษัทที่มีความร่วมมือกันในการให้บริการต่าง ๆ ด้วยดีตลอดมา นับเป็นบริษัทมีความสัมพันธ์อันดีกับทีโอที
กิจการร่วมค้า ไทย-โมบาย

จากนโยบายของรัฐบาลในสมัยนั้นที่ต้องการให้ หน่วยงานของรัฐให้บริการโทรศัพท์เคลื่อนที่แข่งกับเอกชนเพื่อลดราคา จึงได้ให้รัฐวิสาหกิจในสังกัดกระทรวงคมนาคม (ในขณะนั้น) โดย ทีโอที กสท และ บจก.วิทยุการบินแห่งประเทศไทย จัดตั้งบริษัท เอซีที โมบาย จำกัด ชื่อบริษัทมาจากอักษรตัวแรกของทั้ง 3 หน่วยงาน ให้บริการโทรศัพท์เคลื่อนที่ใน ระบบ GSM1900 ภายใต้ชื่อ THAImobile ต่อมา บจก.วิทยุการบินแห่งประเทศไทย ได้ถอนหุ้นไปในปัจจุบัน คงเหลือเพียง ทีโอที และ กสท ที่ยังคงดำรงหุ้นในอัตราส่วน 58 : 42 ต่อมาในวันที่ 30 กันยายน พ.ศ. 2551 ทีโอทีได้ซื้อหุ้นในส่วนของ กสท เพื่อมาบริหารทั้งหมด พร้อมทั้งได้สิทธิ์การให้บริการ 3 จี และสิทธิ์การใช้คลื่นความถี่วิทยุ 1900 MHz แต่เพียงผู้เดียว เพื่อเตรียมนำไปให้บริการ 3 จี
ดูเพิ่ม

สโมสรฟุตบอลทีโอที
กสท โทรคมนาคม
โทรคมนาคมแห่งชาติ
ละเมียน บุณยะมาน

| ร้อยเอกละเมียน บุณยะมาน |
| --- | --- |

ข้อมูลส่วนบุคคล
เกิด: 19 ธันวาคม พ.ศ. 2462 อำเภอหาดใหญ่ จังหวัดสงขลา
เสียชีวิต: 26 มกราคม พ.ศ. 2551 (88 ปี)
คู่สมรส: รัชนี บุณยะมาน

ร้อยเอก ละเมียน บุณยะมาน (19 ธันวาคม พ.ศ. 2462 - 26 มกราคม พ.ศ. 2551) อดีตสมาชิกสภาผู้แทนราษฎรจังหวัดสงขลา และอดีตสมาชิกวุฒิสภา
ประวัติ

ร้อยเอก ละเมียน บุณยะมาน เกิดเมื่อวันที่ 19 ธันวาคม พ.ศ. 2462 สำเร็จการศึกษาปริญญาตรี จาก โรงเรียนนายร้อยพระจุลจอมเกล้า และ นิติศาสตรบัณฑิต จาก มหาวิทยาลัยธรรมศาสตร์ สมรสกับนางรัชนี บุณยะมาน
งานการเมือง

ร้อยเอก ละเมียน บุณยะมาน ลงเลือกตั้งสมาชิกสภาผู้แทนราษฎร ครั้งแรกใน พ.ศ. 2519 สังกัดพรรคชาติไทย และได้รับเลือกตั้งเพียงครั้งเดียว
ต่อมาได้รับการแต่งตั้งให้เป็น สมาชิกวุฒิสภา ตั้งแต่ พ.ศ. 2522 ถึง พ.ศ. 2534
งานการเมือง > สมาชิกสภาผู้แทนราษฎร

ร้อยเอก ละเมียน บุณยะมาน ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดสงขลา สังกัดพรรคชาติไทย
ถึงแก่อนิจกรรม

ร้อยเอก ละเมียน บุณยะมาน เสียชีวิต เมื่อวันที่ 26 มกราคม พ.ศ. 2551 สิริอายุ 88 ปี
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2487 –  เหรียญชัยสมรภูมิ สงครามมหาเอเชียบูรพา (ช.ส.)
วัดบ้านหลุก (ตำบลเหมืองง่า)

| วัดบ้านหลุก |
| --- | --- |
หอธรรม (หอไตร)

ที่ตั้ง: ตำบลเหมืองง่า อำเภอเมืองลำพูน จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบ้านหลุก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองง่า อำเภอเมืองลำพูน จังหวัดลำพูน มีที่ดินตั้งวัดเนื้อที่ 7 ไร่ 1 งาน 3 ตารางวา
วัดบ้านหลุกสร้างเมื่อ พ.ศ. 2325 มีตำนานเล่าว่า เจ้าผู้ครองนครเมืองหริภุญชัยได้ยกทัพไปตีข้าศึกที่เมืองเชียงตุง ประเทศพม่า เมื่อได้รับชัยชนะจึงต้อนผู้คนจากเมืองยองกลับมายังหริภุญชัย ซึ่งมีพระภิกษุรูปหนึ่งไม่ปรากฏชื่อซึ่งอาศัยอยู่วัดหนึ่งที่มีนามว่า "วัดบ้านหลุก" ที่มีอยู่ในเมืองยอง พระภิกษุรูปนี้มีวิชาอาคมและยังได้มาตั้งวัดวาอารามขึ้นซึ่งอยู่ทางเหนือของเมืองหริภุญชัย เพื่อให้เป็นหน้าด่านตั้งรับมือข้าศึกที่เข้ามาตีเมืองหริภุญชัย วัดที่ตั้งขึ้นใหม่ได้ตั้งชื่อตามวัดที่ท่านอาศัยอยู่เดิม คือ "วัดบ้านหลุก"
เสนาสนะของวัดมีสภาพเก่าแก่แต่ยังคงสมบูรณ์ทั้งวิหาร และหอไตร หอไตรหรือหอธรรมสร้างเมื่อ จ.ศ. 1258 (พ.ศ.2429) โดยครูบาปัญญาเป็นประธานในการก่อสร้าง สร้างด้วยไม้ลักษณะเป็นอาคาร 2 ชั้น มีผังเป็นรูปสี่เหลี่ยมผืนผ้า มีใต้ถุนสูงเชื่อมต่อด้วยกุฏิที่เป็นเรือนไม้ ภายนอกอาคารประดับประติมากรรมแกะสลักไม้เป็นรูปท้าวจตุโลกบาลอยู่ทั้ง 4 มุมอาคาร หลังคามุงกระเบื้องที่เชิงชายประดับแป้นน้ำย้อย ที่สันหลังคาประดับนกหัสดีลิงค์แกะไม้ประดับกระจกจืน หน้าบันแกะสลักไม้และประดับกระจกจืน เช่นกัน ช่อฟ้าทำจากไม้บุด้วยทองเหลือง หน้าต่างใช้การเขียนลายบนชาด เป็นลายเทวดาเดินประทักษิณ ภายในหอไตรเก็บหีบธรรมบรรจุพระไตรปิฎกแบบใบลานซึ่งเป็นหีบธรรมโบราณที่เหลืออยู่ในสภาพที่สมบูรณ์ที่สุด ส่วนอุโบสถก่ออิฐถือปูนหน้าบันเป็นไม้แกะสลักวิจิตรบรรจง สภาพค่อนข้างชำรุดทรุดโทรมมาก
สถานีโทรทัศน์สาธารณะจอร์เจีย (ประเทศจอร์เจีย)

โทรทัศน์สาธารณะของจอร์เจีย (จอร์เจีย: საქართველოს საზოგადოებრივი მაუწყებელი; อังกฤษ: GPB Georgian Public Broadcasting) เป็นสถานีโทรทัศน์สาธารณะของประเทศจอร์เจีย โดยในปัจจุบันคือ วันทีวี สัญลักษณ์คืออักษรย่อในภาษาจอร์เจียสีเขียวมีเส้นสีขาวทับ แบบตรงใช้ในสื่อสิ่งพิมพ์ แบบเอียงใช้ในมุมจอบนซ้ายของโทรทัศน์ จะเคลื่อนไหวอยู่ตลอดเวลา แม้แต่ช่วงโฆษณา ซึ่งใช้มาจนถึงพฤศจิกายน พ.ศ. 2551 หลังจากนั้นก็กลายเป็นวันทีวี ตั้งแต่ ธันวาคม ในปีเดียวกัน เป็นต้นมา สัญลักษณ์ก็ถูกแปลงมาเป็น ตัวเลขอารบิกเป็นเลขหนึ่ง ออกลายเงางาม วันทีวี ในปัจจุบัน ไม่ได้มีแค่ทีวีสาธารณะอย่างเดียว แต่วันทีวี ก็มีกิจการวิทยุสาธารณะอีกด้วย สถานีโทรทัศน์แห่งนี้มีชื่อเสียงมากในการนำเสนอข่าวอีกด้วย
แหล่งข้อมูลอื่น

สถานีโทรทัศน์สาธารณะจอร์เจีย (วันทีวี)
รหัสต้นทาง

ตัวอย่างรหัสต้นทางโปรแกรมเฮลโลเวิลด์ อย่างง่ายในภาษาซี ตัวอย่างนี้นำมาจากหนังสือ The C Programming Language ที่เขียนโดยBrian Kernighan จาก Bell Labs ในปี พ.ศ. 2517
ตัวอย่างรหัสต้นทางของHTMLผสมกับจาวาสคริปต์
รหัสต้นทาง, รหัสต้นฉบับ, ซอร์สโคด (อังกฤษ: source code), หรืออาจจะเรียกแค่ว่า ซอร์ส (อังกฤษ: source) หรือ โคด (อังกฤษ: code) คือชุดของข้อความที่ถูกเขียนขึ้นด้วยภาษาโปรแกรมที่มนุษย์สามารถอ่านและเข้าใจได้ มักอยู่ในรูปของข้อความธรรมดา  นักเขียนโปรแกรมมักสร้างโปรแกรมคอมพิวเตอร์โดยการเขียนรหัสต้นทาง
รหัสต้นทางจะถูกนำไปแปลงไปเป็นรหัสเครื่องในรูปเลขฐานสอง ได้โดยการใช้คอมไพเลอร์ (หรืออินเตอร์พรีเตอร์ สำหรับภาษาระดับสูงบางภาษา หรือแอสเซมเบลอร์ (assembler) สำหรับภาษาแอสเซมบลี)
โปรแกรมประยุกต์โดยส่วนใหญ่แล้วจะให้มาเฉพาะไฟล์สั่งทำการ หากมีการให้รหัสต้นทางมาด้วย มันจักเป็นประโยชน์ต่อผู้ใช้, 
นักเขียนโปรแกรม และผู้ดูแลระบบเป็นอย่างมาก
การจัดระเบียบ

รหัสต้นทางนิยมเก็บไว้ในไฟล์หลายไฟล์ (มักเป็นไฟล์ข้อความ) นอกจากนี้ยังเป็นไปได้ที่จะเขียนโปรแกรมเดียวกันด้วยรหัสต้นทางในภาษาโปรแกรมที่แตกต่างกัน เช่น โปรแกรมที่เขียนในภาษาซีโดยส่วนใหญ่ อาจจะมีบางส่วนทีเขียนในภาษาแอสเซมบลี เพื่อช่วยเพิ่มประสิทธิภาพ
วัดนาจลอง

| วัดนาจลอง |
| --- | --- |

ที่ตั้ง: ตำบลแม่นาเติง อำเภอปาย จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนาจลอง [นา-จะ-ลอง] เป็นวัดประจำหมู่บ้านนาจลอง ตำบลแม่นาเติง อำเภอปาย จังหวัดแม่ฮ่องสอน ก่อตั้งเมื่อปี พ.ศ. 2467 มีที่ดินตั้งวัดเนื้อที่ 2 ไร่ 2 งาน 24 ตารางวา
ประวัติ

วัดนาจลองสร้างเมื่อ พ.ศ. 2467 โดยมีพ่อน้อย อ้าย ศรีวิเชียร เป็นผู้ใหญ่บ้านคนแรกโดยได้ไปอราธนา พระมล ศรีวิชัย มาจำพรรษาเป็นรูปแรก พ่อหนาน หลวงปิ้น เป็น มัคทายก คนแรก ต่อมาก็ได้เปลี่ยนตำแหน่งไปตามลำดับ จนมาถึงปัจจุบัน วัดได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2538
พระธาตุ

พระธาตุสร้างขึ้นเมื่อ พ.ศ. 2533 แล้วเสร็จเมื่อ พ.ศ. 2557  กว้างและความยาว 10.50 เมตร ความสูง 15 เมตร ได้ทำการวางศิลาฤกษ์ เมื่อวันที่ 28 มิถุนายน พ.ศ. 2553 ตรงกับ วันจันทร์ เดือน 10 เหนือ แรม 2 ค่ำ
แสง ธรรมดา

| แสง ธรรมดา |
| --- | --- |
แสง ธรรมดา และบุตรสาว
ข้อมูลพื้นฐาน
ชื่อเกิด: แสงธรรมดา กิติเสถียรพร
รู้จักในชื่อ: โต้ง
เกิด: 15 กรกฎาคม พ.ศ. 2497 (70 ปี) 
ที่เกิด: อำเภอหาดใหญ่ จังหวัดสงขลา
แนวเพลง: ดนตรีเพื่อชีวิต
อาชีพ: นักร้อง นักดนตรี นักแต่งเพลง
เครื่องดนตรี: กีตาร์ แอคคอร์เดียน ไวโอลิน
แสง ธรรมดา มีชื่อจริงว่า แสงธรรมดา กิติเสถียรพร เป็นนักร้อง นักดนตรี และนักแต่งเพลงเพื่อชีวิต ชาวจังหวัดสงขลา มีชื่อเสียงจากการนำเพลงเพื่อชีวิตไปประยุกต์กับคำร้องและสำเนียงภาษาปักษ์ใต้ มีชื่อเสียงจากเพลง "นายหัวครก"  (หัวครก เป็นภาษาใต้ แปลว่า มะม่วงหิมพานต์)
จบการศึกษาแผนกวิชาสถาปัตยกรรม วิทยาลัยเทคนิคภาคใต้ (ปัจจุบันคือ คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย) แสง ธรรมดา เคยร่วมต่อสู้ทางการเมืองในเหตุการณ์ 6 ตุลา เหตุการณ์พฤษภาทมิฬ และการขับไล่ทักษิณ ชินวัตร จากตำแหน่งนายกรัฐมนตรี เป็นเจ้าของร้านอาหารและร้องดนตรีเพื่อชีวิต ชื่อร้าน "บ้านนายหัว" ที่จังหวัดสงขลา   เป็นผู้ร่วมจัดตั้งเครือข่ายศิลปินพันธมิตรภาคใต้ ในการชุมนุมของพันธมิตรประชาชนเพื่อประชาธิปไตย พ.ศ. 2551
ผลงานเพลง

อัลบั้ม อ้อร้อ อ้อรัก ปี2539
อัลบั้ม งัวชน ฅนสู้ ปี2538
อัลบั้ม นายหัวครก ปี2536
อัลบั้ม MP3 แสง ธรรมดา รวมฮิตไม่ธรรมดา ปี2556
คอนเสิร์ต

คอนเสิร์ต ลำตะคอง มหกรรมดนตรีเพื่อชีวิต ครั้งประวัติศาสตร์ (16 มีนาคม 2537)
คอนเสิร์ต เอาประเทศไทยของเราคืนมา (19 กันยายน 2549)
คอนเสิร์ต ผาดำ ครั้งที่ 1 (28 เมษายน 2550)
คอนเสิร์ต รำลึก 21 ปี พฤษภา (14 พฤษภาคม 2550)
คอนเสิร์ต เพื่อนพ้องน้องพี่เพื่อชีวิต (20 พฤษภาคม 2550)
คอนเสิร์ต พันธมิตรประชาธิปไตย (22 ธันวาคม 2550)
คอนเสิร์ต 60 ปี วีรชนคนกล้า (รับเชิญ) (29 เมษายน 2551)
คอนเสิร์ต รักษ์เภตรา ตะรุเตา (27 กันยายน 2553)
คอนเสิร์ต รำลึกถึงปีที่ 20 เหตุการณ์พฤษภาประชาธรรม (18 พฤษภาคม 2555)
คอนเสิร์ต หุบเขาฝนโปรยไพร 4 (8-9 กุมภาพันธ์ 2556)
คอนเสิร์ต ผาดำ ครั้งที่ 6 (16 มีนาคม 2556)
คอนเสิร์ต ผาดำ ครั้งที่ 7 (2 มีนาคม 2557)
คอนเสิร์ต แลชีวิต (7 มิถุนายน 2557)
คอนเสิร์ต ผาดำ ครั้งที่ 8 (7 มีนาคม 2558)
คอนเสิร์ต หุบเขาฝนโปรยไพร 10 (6 กุมภาพันธ์ 2559)
คอนเสิร์ต ผาดำ ครั้งที่ 9 (5 มีนาคม 2559)
คอนเสิร์ต เลสาบ ครั้งที่ 1 (28 พฤษภาคม 2559)
คอนเสิร์ต ผาดำ ครั้งที่ 10 (10 มีนาคม 2561)
คอนเสิร์ต 4 ตำนานสะท้านขุนเขา (6 มกราคม 2562)
คอนเสิร์ต ผาดำ ครั้งที่ 11 (27 มีนาคม 2563)
ผลงานร่วมกับศิลปินคนอื่นๆ

อัลบั้ม บันทึกพฤษภา (กรกฎาคม 2535)
อัลบั้ม ภูผา รำลีก (2535) (ภายหลังได้มีการเปลี่ยนปกใหม่ พร้อมชื่อใหม่เป็น "บทเพลงจากภูผา ฝากใจสู่นาคร ดาวแดงแห่งภูพาน)
อัลบั้ม หมายเหตุประเทศไทย (2536)
อัลบั้ม ตุลาธาร (ตุลาคม 2540) - จัดทำขึ้นเพื่อรำลึก 25 ปี 14 ตุลา
อัลบั้ม ฮอต ฮิต ติด ดิน หมายเลข 3 (2540)
อัลบั้ม เสรีภาพ (ตุลาคม 2541) - จัดทำขึ้นเพื่อสมทบทุนสร้างอนุสรณ์สถาน14 ตุลาคม
อัลบั้ม โคตรเพลงเพื่อชีวิต รวมฮิต 2543 (ตุลาคม 2542)
อัลบั้ม รวมฮิต 2000 (ตุลาคม 2542)
อัลบั้ม เพลงดังแห่งทศวรรษ ชุด รวมเพลงเพื่อชีวิต 4 (พฤษภาคม 2544)
อัลบั้ม บทเพลงเพื่อชีวิต เพลงพันธุ์แท้ 2002 (2545)
อัลบั้ม สุดยอดเพลงหวานเพื่อชีวิต รวมฮิต 16 เพลงดัง (2545)
อัลบั้ม นักรบของประชา เคียงข้างคนจน (มีนาคม 2550)
อัลบั้ม รำลึก 15 ปี พฤษภาประชาธรรม (พฤษภาคม 2550)
อัลบั้ม บันทึกประวัติศาสตร์เพลงชีวิต พันธมิตรประชาธิปไตย (2551) - จัดทำขึ้นเพื่อสนับสนุนกองทุนเพลงกู้ชาติ
อัลบั้ม รำลึก 15 สีบสาน 20 ปี วีรชนพฤษภา 35 (พฤษภาคม 2555) - จัดทำขึ้นเพื่อคารวะวีรชนพฤษภา 35
แหล่งข้อมูลอื่น

เพลง พันธมิตรประชาชนเพื่อประชาธิปไตย เก็บถาวร 2011-06-08 ที่ เวย์แบ็กแมชชีน
สมัญญานาม

สมัญญานาม หรือ ชื่อเฮ่า คือนามที่แต่งตั้งให้บุคคลที่เสียชีวิตไปเพื่อบ่งบอกถึงการกระทำในช่วงที่มีชีวิตอยู่
สำหรับยุคราชวงศ์จักรวรรดิ เมื่อสมเด็จพระจักรพรรดิหรือสมเด็จพระจักรพรรดินีเสด็จสวรรคต เหล่าราชบัณฑิตก็จะรวมตัวกันประชุมเพื่อคัดสรรพระราชสมัญญานามและเมื่อมีฉันทามติก็จึงนำขึ้นทูลเกล้าถวายแด่องค์จักรพรรดิในรัชกาลปัจจุบันเพื่อทรงมีพระราชวินิจฉัยเห็นชอบ แล้วจึงประกาศใช้
สำหรับพระราชวงศ์ เมื่อสิ้นพระชนม์แล้ว ก็จะได้รับพระราชทานพระสมัญญานามจากสมเด็จพระจักรพรรดิ ตัวอย่างเช่น กงชินอ๋อง (恭亲王) ทรงได้รับพระราชทานพระสมัญญานามว่า จง (忠) แปลว่า ภักดี, ซื่อสัตย์
สำหรับขุนนาง เมื่อถึงแก่กรรม ก็จะได้รับพระราชทานสมัญญาจากราชสำนัก ตัวอย่างเช่น จูกัดเหลียง  ได้รับพระราชทานสมัญญานามว่า จงอู่โหฺว (忠武侯 Zhōngwǔ hóu)
ในยุคแรกเริ่มสมัญญานามนั่นยังมีความยาวไม่มาก และสมัยต่อมาสมัญญานามก็เริ่มมีความยาวมากขึ้นเรื่อยๆ ตัวอย่างเช่น
สมเด็จพระจักรพรรดินีเซี่ยวกงเหริน

| พระราชสมัญญานาม |
| --- | --- |
แบบเต็ม:  เซี่ยวกงซวนฮุ่ยเหวินซู่ติ้งอวี้ฉือฉุนชินมู่จ้านเทียนเฉิงเซิ่งเหรินหวงโฮ่ว  孝恭宣惠溫肅定裕慈純欽穆贊天承聖仁皇后
แบบสั้น: "เซี่ยวกงเหรินหวงโฮ่ว" (孝恭仁皇后)
สมเด็จพระจักรพรรดิหมิงไท่จู่

| พระราชสมัญญานาม |
| --- | --- |
แบบเต็ม:  ไคเทียนสิงเต้าจ้าวจี้ลี่จี๋ต้าเซิ่งจื้อเสินเหรินเหวินอี้อู่จวิ้นเต๋อเฉิงกงเกาหวงตี้  開天行道肇紀立極大聖至神仁文義武俊德成功高皇帝
แบบสั้น: "เกาหวงตี้" (จีน: 高皇帝; พินอิน: gāo huángdì)
ในบันทึกส่วนใหญ่นิยมนำเอาพระอารามนามและสมัญญานามมารวมเข้าด้วยกัน ซึ่งพระอารามนามจะถูกวางไว้ก่อน ตัวอย่าง
| พระราชอารามนาม | พระราชสมัญญานาม | รวมกัน |  |  |  |
| --- | --- | --- | --- | --- | --- |
สมเด็จพระจักรพรรดิหงอู่
| ไท่จู่ (太祖) | เกาหวงตี้ (高皇帝) | ไท่จู่เกาหวงตี้ (太祖高皇帝) |  |  |  |
สมเด็จพระจักรพรรดิคังซี
| เซิ่งจู่ (聖祖) | เหรินหวงตี้ (仁皇帝) | เซิ่งจู่เหรินหวงตี้ (聖祖仁皇帝) |  |  |  |
ประเภทสมัญญานาม

สมัญญานามสามารถแบ่งได้ 3 ประเภท
| 0 | 1 | 2 | 3 | 4 | 5 |
| --- | --- | --- | --- | --- | --- |
ประเภทยกย่อง
| อักษร | ความหมาย | สำหรับ | ผู้ได้รับ | หมายเหตุ |  |
| เหวิน (文) | คุณธรรม, ความรู้ (วรรณกรรม, ภาษา) |  ผู้เคารพหลักศีลธรรม มีความอ่อนน้อมเป็นเลิศ  การกระทำดีด้วยซื่อสัตย์มีจิตเมตตา  การปกครองด้วยคุณธรรม  ผู้ใส่ใจการปกครองและประชาชน | จักรพรรดิสุยเหวิน | หนึ่งในสมัญญานามที่มีเกียรติที่สุด |  |
| อู่ (武) | หาญกล้า |  ผู้หาญกล้ายึดมั่นในความถูกต้อง  ผู้รักษาความสงบและความยุติธรรม  การปกครองด้วยปัญญาตั้งมั่นในศีลธรรม  ผู้ขยายขอบขัณฑสีมา  ผู้มากด้วยบารมีอันยิ่งใหญ่ |  | หนึ่งในสมัญญานามที่มีเกียรติที่สุด |  |
| เฉิง (诚) | สัตย์ซื่อจริงใจ |  การมีคุณธรรมอันบริสุทธิ์  การมีคุณธรรมที่เที่ยงตรง  การปกครองด้วยความสัตย์ซื่อจริงใจ  การยึดมั่นในคุณธรรม  การชี้นำผู้อื่นด้วยความซื่อสัตย์  การจริงใจไม่หลอกลวง  การทำดีโดยไม่หวังผล | จักรพรรดิจิ้นเฉิง | มาจากพระนามของพระเจ้าชางทัง |  |
| กง (恭) | นับถือ |  การยกย่องคนที่มีคุณธรรม  การให้เกียรติผู้อาวุโส  การทำหน้าที่ด้วยความสัตย์ซื่อ | จักรพรรดิเว่ย์กง |  |  |
| อี้ (懿) | ความดีงาม |  ผู้ที่มีความเมตตากรุณาการุณย์  ปกครองประชาชนด้วยคุณธรรมบริสุทธิ์ | พระเจ้าโจวอี้ |  |  |
| จิ่ง (景) | สง่างาม (มุมมอง, ทิวทัศน์) |  ผู้ที่ช่วยเหลือประชาชนอย่างชอบธรรม  การประสบความสำเร็จโดยยึดมั่นในคุณธรรม  ผู้มีคุณธรรมน่ายกย่อง  ผู้ปฏิบัติตามกฎหมายอย่างเที่ยงตรง |  |  |  |
| ฮุ่ย (惠) | เมตตา |  การมีความกรุณาเมตตาต่อประชาชน  การปกครองใส่ใจถึงความเป็นอยู่ของประชาชน  ผู้ที่ปฏิบัติต่อผู้คนด้วยความเมตตากรุณา |  |  |  |
| ทัง (湯) | ฟื้นฟู, ชี้นำ (ซุป, น้ำร้อน) |  ผู้ที่ปราบปรามสิ่งชั่วร้ายและปัดเป่าความทุกข์  การมีคุณธรรม เป็นนักปกครองที่ดี |  | มาจากพระนามของพระเจ้าชางทัง |  |
| หมิง (明) | สว่าง, ชัดเจน, แจ่มใส, รุ่งโรจน์ |  ผู้ที่มีน้ำใจและมองการณ์ไกล  การปกครองที่โปร่งใสและมีความยุติธรรม |  |  |  |
| มู่ (穆) | ทรงธรรม |  การปฏิบัติตามคุณธรรมและยึดมั่นในสิ่งที่ถูกต้อง  การปกครองที่สงบสุข  ผู้สร้างสมดุลการปกครอง  แผ่นดินสี่ทิศมั่นคง  ผู้ขจัดอธรรมทั้งใกล้และไกล |  |  |  |
| เกา (高) | สูง |  ผู้มีคุณธรรมครอบคลุมสรรพสิ่ง  การกระทำคุณงามความดีที่ยิ่งใหญ่  ผู้มีอำนาจเสมอฟ้า |  | หนึ่งในสมัญญานามที่มีเกียรติที่สุด |  |
| หวน (桓) | มั่นคง (ไม้, ต้นไม้) |  ผู้บุกเบิกขยายดินแดน |  |  |  |
ประเภทติเตียน
| อักษร | ความหมาย | สำหรับ | ผู้ได้รับ | หมายเหตุ |  |
| หยาง (煬) | เผาผลาญ |  ผู้ละทิ้งธรรมจริยาและไม่เอาใจใส่ประชาชน  การละเลยไม่ใส่ใจในหน้าที่การปกครอง  การปกครองที่ทำให้ประชาชนตกอยู่ในความลำบาก  การไม่ยึดมั่นในหลักการยุติธรรม  ผู้ที่ต่อต้านสวรรค์และกดขี่ประชาชน | จักรพรรดิสุยหยาง |  |  |
ประเภทสงสาร
| อักษร | ความหมาย | สำหรับ | ผู้ได้รับ | หมายเหตุ |  |
| อาย (哀) | คร่ำครวญ |  การสูญเสียบุพการีในวัยเยาว์ หรือเป็นกำพร้า  การขาดคุณธรรมความดีงาม  การไม่สามารถสร้างคุณธรรมได้  การเผชิญกับความทุกข์ยากเกินกว่าจะทนได้  การจบชีวิตลงอย่างไม่ยุติธรรม | จักรพรรดิฮั่นอาย |  |  |
| เต้า (悼) | อาลัย |  ผู้ที่ละเว้นต่อการเซ่นไหว้บรรพบุรุษ  ผู้ที่จากไปก่อนถึงวัยแก่ชรา  ผู้ที่จากไปก่อนถึงวัยกลางคน |  |  |  |
| หมิน (愍) | สงสาร |  ผู้ที่ต้องประสบเคราะห์กรรมต่างๆในช่วงที่มีชีวิตอยู่ |  |  |  |
| ชาง (殤) | โศกเศร้า |  ผู้ที่ล่วงลับไปก่อนวัยอันควรโดยไม่มีผลงานมากนัก |  |  |  |
สมัญญานามในญี่ปุ่น

เมื่อจักรพรรดิญี่ปุ่นเสด็จสวรรคต จะได้รับพระราชสมัญญานาม โดยญี่ปุ่นมีหลักการตั้งสมัญญานามแบ่งออกได้หลายประเภท เช่น
สมัญญานามในญี่ปุ่น > สมัญญานามแบบจีน

สืบเนื่องจากญี่ปุ่นได้รับอิทธิพลมาจากประเพณีการตั้งสมัญญานามให้ผู้ที่ถึงแก่กรรมในสมัยราชวงศ์ถัง ซึ่งนิยมใช้อักษรเพียง 2 ตัว เช่น จักรพรรดิจิมมุ (神武天皇), จักรพรรดิโคเม (孝明天皇), จักรพรรดินีเก็มเม (元明天皇), หรือ จักรพรรดินินโก (仁孝天皇)
สมัญญานามในญี่ปุ่น > สมัญญานามแบบญี่ปุ่น

เป็นนามที่ใช้เรียกจักรพรรดิและบุคคลสำคัญในญี่ปุ่น นิยมใช้อักษรหลายตัว เช่น จักรพรรดิคามุยามาโตะอิวาเรบิโกะโนะ (神日本磐余彦天皇), จักรพรรดิโอฮัตสึเซะวากาตาเกรุ (大泊瀬幼武天皇) และ จักรพรรดินีนาถยามาโตะเนโกะทากามิซูกิโยตาราชิฮิเมะ (日本根子天津御代豊国成姫)
ต่อมาในช่วงปลายยุคเฮอังความนิยมสมัญญานามแบบญี่ปุ่นค่อยๆลดลง จนกระทั้งเมื่อจักรพรรดิโคกากุสวรรคตในช่วงปลายสมัยเฮอัง พระองค์ทรงได้รับการเฉลิมพระราชสมัญญานามแบบจีน ทำให้การตั้งสมัญญานามแบบญี่ปุ่นจึงหมดความนิยมลง
การเฉลิมพระราชสมัญญานามแด่พระเจ้าแผ่นดินญี่ปุ่นครั้งล่าสุดคือ เมื่อวันที่ 31 มกราคม ค.ศ. 1989 เป็นการประกาศพระราชสมัญญานามทางการแด่จักรพรรดิโชวะ (昭和天皇) อันเป็นสมัญญานามแบบจีน
ณัฐวุฒิ สุทธิสงคราม

| ณัฐวุฒิ สุทธิสงครามป> ม., ท.ช..ข้อมูลส่วนบุคคล |
| --- | --- |
เกิด: 24 มีนาคม พ.ศ. 2461 อำเภอระโนด จังหวัดสงขลา
เสียชีวิต: 3 พฤศจิกายน พ.ศ. 2546 (85 ปี) เขตวัฒนา กรุงเทพมหานคร
เชื้อชาติ: ไทย
อาชีพ: นักการเมือง, กวี และ นักเขียน

ณัฐวุฒิ สุทธิสงคราม นักเขียนสารคดีแนวประวัติศาสตร์ และราชบัณฑิตประเภทประวัติศาสตร์ และ อดีตสมาชิกสภาผู้แทนราษฎรจังหวัดพระนคร (ส.ส.พระนคร) กับกรุงเทพมหานคร (ส.ส.กรุงเทพมหานคร) พรรคประชาธิปัตย์ รวม 4 สมัย
ประวัติ

ณัฐวุฒิ เกิดเมื่อวันที่ 24 มีนาคม พ.ศ. 2461 ที่บ้านน้ำโอ อำเภอระโนด จังหวัดสงขลา เป็นบุตรคนสุดท้องในบรรดาบุตรทั้งหมด 4 คน ของรัง เกื้อหนุน ผู้เป็นบิดา และสาย สุทธิสงคราม ผู้เป็นมารดา
เมื่อวัยเด็กได้เริ่มเรียนหนังสือ ก.ข. และมโนจากบิดา เมื่ออายุได้ 8 ปีเศษ นายรังผู้เป็นบิดาถึงแก่กรรมลง จึงได้เรียนหนังสือขอม และหนังสือไทยกับพระอาจารย์ยอด วัดโรง ต่อมาปี พ.ศ. 2471 ได้เรียนหนังสือที่โรงเรียนประชาบาล ต.บ้านโรง จนสำเร็จการศึกษาชั้นประถมปีที่ 3 และเรียนต่อที่โรงเรียนธัญญะเจริญ โรงเรียนประจำอำเภอระโนด จนสำเร็จการศึกษาชั้นประถมปีที่ 5 เมื่อ พ.ศ. 2475 และเรียนต่อจนจบชั้นมัธยมศึกษาปีที่ 6 ที่โรงเรียนมหาวชิราวุธ จังหวัดสงขลา ระหว่างเรียนนั้น ณัฐวุฒิ มีความตั้งใจจะเขียนหนังสือชีวประวัติของคนไทย โดยกล่าวไว้ว่า
เรื่องเขียนหนังสือชีวประวัติคนไทยนั้น ได้ตั้งใจและคิดมาตั้งแต่เด็ก เพราะได้อ่านแต่ชีวประวัติของชาวต่างประเทศแทบทั้งสิ้น เหมือนกับเมืองไทยไม่มีคนดี ไม่มีวีรบุรุษ มหาบุรุษ จึงไม่มีหนังสือชีวประวัติท่านเหล่านั้น
เมื่อ พ.ศ. 2480 ได้เข้ามาศึกษาต่อในกรุงเทพฯ สอบได้เป็นนักเรียนเตรียม ม.ธ.ก. (รุ่นแรก) และสอบมัธยมศึกษาปีที่ 8 ได้ด้วย จึงได้ลาออกจากแผนกเตรียมปริญญามาเรียนกฎหมายจนจบชั้นปริญญาตรีจากนิติศาสตรบัณฑิต จากมหาวิทยาลัยวิชาธรรมศาสตร์และการเมือง เมื่อปี พ.ศ. 2487
ชีวิตครอบครัว สมรสกับ ประจบ รัตนวิเชียร มีบุตรชายหญิงอย่างละหนึ่งคน
ณัฐวุฒิ สุทธิสงคราม ถึงแก่กรรมด้วยโรคหัวใจและหายใจล้มเหลวเฉียบพลัน เมื่อวันที่ 3 พฤศจิกายน พ.ศ. 2546  สิริอายุรวม 86 ปี
การทำงาน

ณัฐวุฒิ ประกอบอาชีพเป็นทนายความ ประจำสำนักงานกฎหมายเสนีย์อรรถการีย์ และสำนักงานกฎหมายศิริธรรม และรับราชการเป็นข้าราชการชั้นตรี ในกรมเลขาธิการคณะรัฐมนตรี สำนักนายกรัฐมนตรี
งานการเมือง

ในทางการเมือง ถือเป็นสมาชิกคนสำคัญคนหนึ่งของพรรคประชาธิปัตย์ในยุคเบื้องต้นก่อตั้งพรรค ด้วยการเป็นกรรมการบริหารและบรรณารักษ์ ดูแลงานด้านสื่อสิ่งพิมพ์ของพรรคเป็นคนแรก รวมถึงเป็นทนายความว่าความให้พรรคประชาธิปัตย์ จากการถูกฟ้องจาก ผัน สุขสำราญ ที่จังหวัดอุบลราชธานี เมื่อปี พ.ศ. 2501 ซึ่งถือเป็นคดีความครั้งแรกของทางพรรคด้วย
ณัฐวุฒิ ลงสมัครรับเลือกตั้งครั้งแรกในจังหวัดพระนคร เมื่อการเลือกตั้งเมื่อปี พ.ศ. 2500 ครั้งแรก แต่ไม่ได้รับการเลือกตั้ง โดยได้คะแนนมาทั้งหมด 75,784 คะแนน เป็นลำดับที่ 14 (จากทั้งหมด 9 ลำดับ) และได้รับการเลือกตั้งครั้งแรกในการเลือกตั้งซ่อมแทนสมาชิกสภาผู้แทนราษฎรประเภทที่ 2 เมื่อปี พ.ศ. 2501 พร้อมกับสมาชิกพรรครุ่นเดียวกัน เช่น เล็ก นานา, สวาสดิ์ สุมาลยศักดิ์, พลโท ชิต มั่นศิลป์ สินาดโยธารักษ์ เป็นต้น
จากนั้นได้ดำรงตำแหน่งเทศมนตรีนครกรุงเทพมหานคร ในปี พ.ศ. 2511 และเป็น ส.ส.พระนคร อีกครั้ง ในการเลือกตั้งเมื่อปี พ.ศ. 2512 และเป็น ส.ส.กรุงเทพมหานคร 2 สมัย ในการเลือกตั้งเมื่อปี พ.ศ. 2518 และพ.ศ. 2519
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516